wickkiey/tamil-wikipedia-chunked huggingface dataset:
# குத்சியா தோட்டம்

## வரலாறு

முகலாயப் பேரரசர் அகமது சா பகதூரின் தாயார் குத்சியாவுக்காக 1748 ஆம் ஆண்டில் குத்சியா பாக் கட்டப்பட்டது. பழைய தில்லி நகருக்கு வடக்கில் இவ்வளாகம் அமைந்துள்ளது. முன்னதாக இவ்வளாகம் ஓர் அற்புதமான அரண்மனையாகக் கருதப்பட்டது. பழுதடைவதற்கு முன்பாக இவ்வரண்மனை வாரிசு சொத்தாக இருந்தது. 1857 ஆம் ஆண்டு நடைபெற்ற இந்தியக் கிளர்ச்சி ஏற்பட்டபோது இவ்வரண்மனையில் பெரும் பகுதிகள் சேதமாக்கப்பட்டன.  
நுழைவாயில், சாகி பள்ளிவாசல் (பேரரசின்) மற்றும் தொழுவங்கள் மட்டும் இன்று அங்கு எஞ்சியிருக்கின்றன. இந்தியத் தொல்லியல் ஆய்வகத்தின் பதிவேடுகளில் இத்தோட்டம் ஒரு பாதுகாக்கப்பட்ட நினைவிடம் என்று பதிவு செய்யப்பட்டுள்ளதாக வரலாற்றாளர் அசன் சாபர் குறிப்பிட்டுள்ளார். குத்சியா பாக் என்ற பெயரை எம்.எம் அக்கர்வால் பூங்கா என்று பெயர் மாற்றம் செய்ய தில்லி மாநகராட்சி திட்டமிட்டது. ஆனால் பலமான எதிர்ப்புகள் கிளம்பின.
# கன்னியாகுமரி மாவட்ட இரயில்வே

1873 ல், தென்னிந்திய இரயில்வேயின் சென்னை அரசுப் பிரிவில் திருவாங்கூர் வரை இரயில் இணைப்புகளை நீடிக்க வேண்டும் என்று விரும்பினர். தலைமை பொறியாளர் திரு.பார்டன் என்பவர் கோவில்பட்டியில் இருந்து செங்கோட்டை வழியாக திருவனந்தபுரத்தை இணைக்கும் இரயில் பாதையை அமைக்க ஆலோசனை கூறினார். அதன் படி பல்வேறு ஆலோசனைகளுக்குப் பின் இரயில் பாதை அமைக்கப்பட்டது.1928 ஆம் ஆண்டில் நாகர்கோவிலுக்கு இரயில் இணைப்பை விரிவுபடுத்த வேண்டுமென கோரிக்கை விடுக்கப்பட்டது.  
கன்னியாகுமரி மாவட்டத்தின் தந்தை திரு. நேசமணி, இந்திய நாடாளுமன்றத்தில் மார்ச் 8, 1965 அன்று இந்த பிரச்சினையை எழுப்பினார். திருநெல்வேலியில் இருந்து கன்னியாகுமரி வரை, பின்னர் திருவனந்தபுர நாகர்கோவிலுக்கு ரயில்வே இணைப்பை விரிவாக்க கோரியிருந்தார். இது அரசாங்கத்தால் ஏற்றுக்கொள்ளப்பட்டது.
# அறிஞர் அண்ணா கல்லூரி, ஆரல்வாய்மொழி

**அறிஞர் அண்ணா கல்லூரி** (Arignar Anna College) என்பது தமிழ்நாட்டின், கன்னியாகுமரி மாவட்டம், ஆரல்வாய்மொழியில் உள்ள ஒரு கலை அறிவியல் கல்லூரியாகும்.இக்கல்லூரி சுய நிதியுதவி படிப்புகளை வழங்குகிறது. ஆரல்வாய்மொழி பகுதிக்குட்பட்ட கிராமப்புற மாணவர்களின் வசதிக்காக இக்கல்லூரியானது 1970 ஆம் ஆண்டு முதல் இயங்கி வருகிறது. இக்கல்லூரியில் இளங்கலை, முதுகலை மற்றும் பட்டயப்படிப்புகள் வழங்கப்படுகின்றன. இருபாலரும் படிக்கும் இக்கல்லூரியானது, திருநெல்வேலி மனோன்மணியம் சுந்தரனார் பல்கலைக்கழகத்துடன் இணைவு பெற்றது.
# அறிஞர் அண்ணா கல்லூரி, ஆரல்வாய்மொழி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# அறிஞர் அண்ணா கல்லூரி, ஆரல்வாய்மொழி

## துறைகள்

### அறிவியல்

- இயற்பியல்
- வேதியல்
- தாவரவியல்
- கணிதம்
- விலங்கியல்
- கணினி பயன்பாடு
# அறிஞர் அண்ணா கல்லூரி, ஆரல்வாய்மொழி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- பொருளியல்
- வணிகவியல்
# இலுப்பூர் பொன்வாசிநாதர் கோவில்

**பொன்வாசிநாதர் கோயில்** தமிழ்நாட்டில் புதுக்கோட்டை மாவட்டத்தில் இலுப்பூரில் உள்ள சிவன் கோயிலாகும்.
# இலுப்பூர் பொன்வாசிநாதர் கோவில்

## அமைவிடம்

மணப்பாறையில் இருந்து 24 கிலோமீட்டர் தொலைவிலும், திருச்சியில் இருந்து 20 கிலோமீட்டர் தொலைவிலும், புதுக்கோட்டையில் இருந்து 28 கிலோமீட்டர் தொலைவிலும் இக்கோயில் அமைந்துள்ளது.
# இலுப்பூர் பொன்வாசிநாதர் கோவில்

## மூலவர்

இலுப்பை மரங்கள் நிறைந்து விளங்கியதால் ‘இலுப்பையூர்’ என அழைக்கப்பட்டு, பின்னர் மருவி ‘இலுப்பூர்’ என அழைக்கப்படுகிறது. இக்கோயிலின் மூலவர் கேமவிருத்தீஸ்வரா், பொன்வாசிநாதர் என்றும் அழைக்கப்படுகிறார். அவர் கிழக்கு நோக்கிய நிலையில் உள்ளார். இறைவி பொன்னம்பாள் தெற்கு நோக்கிய நிலையில், நின்ற கோலத்தில், நான்கு கரங்களுடன் உள்ளார். அவரின் மேலிரு கரங்களில் தாமரை மலர் உள்ளது. கீழ் இரு கரங்கள் அபய, வரத முத்திரையுடன் உள்ளன. கோயிலின் திருச்சுற்றில் தல மரங்களான வில்வமரமும், மகிழ மரமும் உள்ளன.
# இலுப்பூர் பொன்வாசிநாதர் கோவில்

## வழிபட்டோர்

ராமபிரானும், இலக்குவனனும் சீதையைத் தேடி தென்திசை செல்லும்போது 'மது கவனம்' என்று அழைக்கப்படும் இவ்வூரின் வழியாக சென்றதாகவும் அப்போது இங்கு சிவலிங்க பூஜை செய்து வழிபட்டதாகவும் கூறப்படுகிறது.நவராத்திரி விழா பங்குனி உத்திரத் திருவிழா போன்ற விழாக்களும் இங்கு சிறப்பாக கொண்டாடப்படுகின்றன.
# பொன்னி (புதினம்)

**பொன்னி** (*Ponni*) 1967 ஆம் ஆண்டில் மலயாட்டூர் இராமகிருஷ்ணன் என்ற எழுத்தாளரால் எழுதப்பட்ட மலையாள புதினம் ஆகும். மன்னார்காடு மல்லீசுவரம் மலைப்பகுதியில் வசிக்கக்கூடிய அட்டப்பாடியைச் சேர்ந்த ஆதிவாசிகளின் வாழ்க்கை முறையை அடிப்படையாகக் கொண்ட புதினம் ஆகும்.
# பொன்னி (புதினம்)

## புதினத்தின் சுருக்கம்

இந்த புதினமானது மலபார் பகுதியில் உள்ள அட்டப்பாடியில வசிக்கும் ஆதிவாசிகளின் வாழ்வியலைப் படம் பிடித்துக் காட்டுகிறது. இந்த வாழ்விடமானது நீலகிரி மலையின் தெற்கிலும், கேரளா வின் கிழக்குப்பகுதியிலும் அமைந்துள்ளது. இப்பகுதி மக்கள் தங்கள் நிலத்தைப் பண்படுத்த மரங்களை வெட்டி எரித்து பின் சில காலம் கழித்து சாகுபடி செய்வர். பழங்குடியின மக்களின் இந்த விவசாய நடைமுறையை அரசாங்கமானது திடீரெனத் தடை செய்து வேறு புதிய தொழில்களில் ஈடுபட வலியுறுத்துகிறது. இந்தக் கதையின் நாயகன் தற்போதைய உலகின் நாகரிகத்திற்கு ஏற்றவாறு தன் சிகை அலங்காரத்தை மாற்றிக் கொள்கிறான். இந்தப் புதினத்தில், ஆதிவாசி மக்களின் பாரம்பரியமான திருமணச் சடங்கினை முன்னிட்ட நடனம், பாரம்பரியம் சார்ந்த பாடல்கள் ஆகியவை யதார்த்தமான முறையில் விவரிக்கப்பட்டுள்ளன. பொன்னியின் பாத்திரப்படைப்புகள் கன்னட சாயம் கொண்ட தமிழ் கலந்த மலையாள மொழியில் உரையாடவும், பாடவும் செய்கிறார்கள்.
# பழவிளை

**பழவிளை** (*Pazhavilai*) இந்தியாவின் தமிழ்நாடு மாநிலம் நாகர்கோவிலில் இருந்து 8 கி.மீ. தொலைவில் அமைந்துள்ள ஒரு சிறிய கிராமமாகும். 2 சதுர கி.மீ. பரப்பளவு கொண்ட இக்கிராமம் நாகர்கோவில்-குளச்சல் சாலைக்கு அருகில் அமைந்துள்ளது. வழித்தட எண்கள் 38ஈ/ஜி, 40,38கே என்ற எண்கள் கொண்ட பேருந்துகள் பழவிளை வழியாக செல்கின்றன. அருள்மிகு குருசாமி அய்யா குருஸ்தலம் திருக்கோவில் ஆலயம், காமராஜர் பல்தொழில்நுட்பக் கல்லூரி மற்றும் நீண்டகரை பி அகஸ்தீஸ்வரம் தாலுக்காவின் ராசாக்கமங்கலம் பஞ்சாயத்து ஒன்றிய அலுவலகம் (பிளாக் அலுவலகம் என்று பிரபலமாக குறிப்பிடப்படும் தொகுதி மேம்பாட்டு அலுவலகம்) ஆகியவற்றால் இக்கிராமம் பிரபலமாக அறியப்படுகிறது.
# பழவிளை

## சுற்றுச்சூழல்

பழவிளையில் பசுமையான சூழல் காணப்படுகிறது. ஆகையால் செழிப்பான தென்னை மரங்கள், முந்திரி பருப்பு மரங்கள் மற்றும் வாழைத் தோட்டங்கள் இக்கிராமத்தில் காணப்படுகின்றன.
# பழவிளை

## கல்வி நிறுவனங்கள்

- காமராசர் தொழில்நுட்பக் கல்லூரி
- காமராசர் கல்வியியல் கல்லூரி
# பழவிளை

## ஆலயங்கள்

- அருள்மிகு குருசாமி திருக்கோயில் குருஸ்தலம்
- அருள்மிகு முத்தாரம்மன் திருக்கோயில்
# பதேபூரி பள்ளிவாசல்

**பதேபூரி பள்ளிவாசல்** (*Fatehpuri Masjid*) 17 ஆம் நூற்றாண்டைச் சேர்ந்த ஒரு பள்ளிவாசல் ஆகும். தில்லி நகரின் மிகப் பழைய தெருவில் உள்ள சாந்தினி சவுக் என்ற வணிக மையத்திற்கு மேற்கு முனைக்கு அருகில் செங்கோட்டைக்கு எதிரில் இம்மசூதி கட்டப்பட்டுள்ளது.
# பதேபூரி பள்ளிவாசல்

## வரலாறு

சாச்சகானின் மனைவியருள் ஒருவரான பதேபூர் சிக்ரியைச் சேர்ந்த பதேபூரி பேகம் 1650 ஆண்டு இப்பள்ளிவாசலை கட்டினார். இவர் நினைவாகவேதான் தாச்சு மகாலுக்கு இப்பெயர் சூட்டப்பட்டது  
ஆங்கிலேயர்கள் இந்த பள்ளிவாசலை 1857 ஆம் ஆண்டு போருக்குப் பின்னர் ராய் லாலா சுன்னமாலுக்கு 19,000 ரூபாய்க்கு ஏலத்தில் விற்றனர் . இவருடைய சந்த்தியினர் இன்னமும் கூட சாந்தினி சவுக் வணிக வளாகத்தின் சுன்னமால் அவேலியில் வாழ்கின்றனர் ). இவர்களே பள்ளிவாசலை இன்னமும் பாதுகாத்துவருகின்றனர். பின்னர் 1877 ஆம் ஆண்டு நான்கு கிராமங்களுக்கு மாற்றாக அரசாங்கத்தால் இப்பள்ளிவாசல் கையகப்படுத்தப்பட்டது. தில்லி தர்பார் எனப்படும் தில்லி அரசவையில் இசுலாமியர்கள் மீண்டும் அனுமதிக்கப்பட்டபோது இது திரும்பப் பெறப்பட்டது. இதேபோல அக்பராபாதி பேகத்தால் கட்டப்பட்ட அக்பராபாதி மசூதி என்ற பள்ளிவாசல் ஆங்கிலேயர்களால் அழிக்கப்பட்டது .
ஆசியாவிலேயே மிகப்பெரிய வாசனைப்பொருள் சந்தையாக அறியப்படும் காரி பாவ்லி’ சந்தை இந்த பள்ளிவாசலுக்கு அருகில் படிப்படியாக உருவாக்கப்பட்டது.  
தியாகத் திருநாள், ஈகைத் திருநாள் போன்ற இசுலாமியத் பண்டிகைகள் இப்பள்ளிவாசலில் கொண்டாடப்படுகின்றன.
முப்தி முகாரம் அகமது பள்ளிவாசலின் முதன்மை முப்தியாகவும் இமாமாகவும் செயற்படுகிறார். கிட்டத்தட்ட 42 ஆண்டுகளாக இவர் இப்பணியில் உள்ளார். இவருக்கு முன்பு இவருடைய தந்தை மவுலானா முப்தி முகமது இப்பணியில் ஈடுபட்டார்.
# பதேபூரி பள்ளிவாசல்

## கட்டடக் கலை

சிவப்பு மணற்பாறைகளால் எழுப்பப்பட்டுள்ள இந்த மசூதியானது டெல்லி நகரத்தில் உள்ள ஒரே ஒரு ‘ஒற்றை குமிழ்கோபுர தொழுகை மசூதி’யாக விளங்குகிறது. வெளியிலிருந்து பார்க்கும் போது சிறிய மசூதி போன்று காட்சியளித்தாலும், உள்ளே நுழைந்து பார்க்கும்போது இதன் உள் கட்டமைப்பு பிரம்மாண்டமானதாக காட்சியளிக்கிறது.  
பாரம்பரிய கலையம்சங்களுடன் வடிவமைக்கப்பட்டிருக்கும் இந்த மசூதியின் தொழுகைக்கூடத்திற்குள் நுழைவதற்கு விதான வளைவுகளைக்கொண்ட ஏழு வாசல்கள் உள்ளன. நடுவிலுள்ள விதான வளைவு அளவில் பெரியதாக அமைக்கப்பட்டிருக்கிறது. மசூதிக்கு இருபுறமும் ஒற்றை மற்றும் இரட்டை அடுக்குகளைக்கொண்ட கட்டிட அமைப்புகளும் காணப்படுகின்றன.
# பதேபூரி பள்ளிவாசல்

## இவற்றையும் காண்க

- யாமா பள்ளிவாசல், தில்லி
# முப்பந்தல்

**முப்பந்தல்** என்பது தமிழ்நாடு, கன்னியாகுமரி மாவட்டத்தில் உள்ள மலைகள் சூழ்ந்த ஒரு கிராமமாகும். இங்கு அரபிக்கடலிலிருந்து காற்று ஆரல்வாய்மொழி கணவாய் வழியாக வருகிறது.
# முப்பந்தல்

## சொற்பிறப்பு

சேர சோழ பாண்டிய மன்னர்களை அழைத்து ஔவையார் இங்கு ஒரு திருமணத்தை நடத்தியதாக வரலாறு உண்டு. முப்பந்தல் கிராமம் நாகர்கோவிலிலிருந்து திருநெல்வேலி செல்லும் தேசிய நெடுஞ்சாலையில் அமைந்துள்ளது.
# முப்பந்தல்

## காற்று சக்தியிலிருந்து மின்சார உற்பத்தி

ஒரு காலத்தில் ஏழ்மை நிலையில் இருந்த கிராமம், புதுப்பிக்கத்தக்க ஆற்றல் மூலமாக, கிராம மக்களுக்கு வேலைக்காக மின்சாரம் வழங்குவதன் மூலம் பயனடைந்தது. இங்கு காற்றாலைகள் மூலம் மின்சாரம் தயாரிக்கப்படுகிறது. முப்பந்தல் காற்றாலைப் பண்ணை உலகில் மூன்றாவது பெரிய கடலோர காற்றாலை பண்ணையாகும். இந்த கிராமம் காற்றாலை ஆற்றல் உற்பத்தி நிறுவனங்களை ஈர்த்துள்ளது, ஆயிரக்கணக்கான புதிய வேலைகளை உருவாக்கி, கிராமவாசிகளின் வருமானத்தை வியத்தகு முறையில் உயர்த்தியுள்ளது. மற்றும் காற்றாலை ஆற்றல் உற்பத்தி திறன் சுமார் 1500 மெகாவாட் என மதிப்பிடப்பட்டுள்ளது. இந்தியாவின் மொத்த காற்றுத் திறன் உற்பத்தியில் 40% தமிழகத்திலிருந்து பெறப்படுகிறது.
# முப்பந்தல்

## அருகாமையிலுள்ள முக்கிய அமைப்புகள்

### இந்திய விண்வெளி ஆய்வு நிறுவனத்தின் திரவ இயக்க திட்ட மையம்

முப்பந்த்தலில் இருந்து சுமார் 20 கி.மீ. தொலைவிலுள்ள மகேந்திரகிரியில் இந்திய விண்வெளி ஆய்வு நிறுவனத்தின் (இஸ்ரோ) திரவ இயக்க திட்ட மையம் அமைந்துள்ளது என்பது குறிப்பிடத்தக்கது. இது *இஸ்ரோவின்* ஏவுகணை வாகனம் மற்றும் விண்கலத் திட்டங்களுக்கான திரவ உந்துவிசை பகுதியில் சிறந்து விளங்கும் மையமாகும். இதன் சோதனை வசதி தமிழ்நாட்டில் மகேந்திர கிரியில் அமைந்துள்ளது. மேலும், இந்த மையம் ஏவுகணை வாகன இயந்திரங்கள் மற்றும் நிலைகளுக்கான ஒருங்கு கூடுதல், ஒருங்கிணைப்பு மற்றும் சோதனை, உந்துவிசை சேமிப்பு மற்றும் சேவைக்கு பொறுப்பாகும்.
# முப்பந்தல்

## அருகாமையிலுள்ள முக்கிய அமைப்புகள்

### குறத்தியறை குகைக் கோவில்

குறத்தியறையில் தெற்கு நோக்கிய பாறையால் வெட்டப்பட்ட சன்னதி உள்ளது. இந்த பாறை வெட்டப்பட்ட குகைக் கோயில் கன்னியாகுமரி மாவட்டத்தில் தோவாளை தாலுகாவில் உள்ள அழகியபாண்டியபுரம் நகர பஞ்சாயத்தின் ஒரு பகுதியாக உள்ளது. தெற்கு நோக்கிய பாறை வெட்டப்பட்ட குகை கிராமத்தின் புறநகரில் உள்ள குன்றின் சரிவில் தோண்டப்பட்டுள்ளது. குகைக் கலமானது 0.95 செ.மீ அகலத்திலும் 1.77 மீ உயரத்திலும் கிழக்கு-மேற்கு திசையிலும் தோண்டி எடுக்கப்பட்டுள்ளது. நுழைவாயில் 80 செமீ அகலமும் 1.30 மீ உயரமும் கொண்டது. உள்ளூர் மக்கள் மரக் கதவுகள் மற்றும் சிமென்ட் பூசப்பட்ட சுவர்களை ஏற்பாடு செய்துள்ளனர். கருவறை கிழக்கு மேற்கில் 1.52 மீ நீளமும், வடக்கு தெற்கில் 1.13 மீ அகலமும் 2.04 மீ உயரமும் கொண்டது. பின்புற சுவரில் செதுக்கப்பட்ட இடம் 40 செ.மீ உயரம் கொண்டது. இரண்டு சதுர பைலஸ்டர்களால் சூழப்பட்ட இடத்தில், விஷ்ணுவின் உருவம் செதுக்கப்பட்டுள்ளது. மூலஸ்தானம் மகாவிஷ்ணுவாக இருந்தாலும், உள்ளூரில் அவ்வையாரம்மன் கோயில் என்றும், விஷ்ணுவின் இடதுபுறத்தில் உள்ள உருவம் அவ்வையின் உருவம் என்றும் நம்பப்படுகிறது. குறத்தியறையை தலைநகராகக் கொண்டு இந்நாட்டை ஆண்ட நாஞ்சில் பொருணன் அல்லது நாஞ்சில் பொருணனுடன் நெருங்கிய உறவுகொண்ட தகடூர் பொருணன் (அதிகன்) என்பவனால் அவ்வையார் சன்னதி எழுப்பப்பட்டிருக்கலாம். குறத்தி என்ற சொல் ஒரு சமண சந்நியாசினியையும் குறிக்கிறது. இந்த அடிப்படையில் சில அறிஞர்கள் அவ்வையார் ஒரு சமண சமயத்தவர் என்று கூறுகின்றனர்.
# முப்பந்தல்

## மேலும் காணவும்

- முப்பந்தல் காற்றாலைப் பண்ணை
- இந்தியாவில் காற்றுத் திறன்
- இந்திய விண்வெளி ஆய்வு நிறுவனம்
- குறத்தியறை ஒளவையாரம்மன் கோயில்
# பாறை உப்பு

(அளவு: 6.7 × 1.9 × 1.7 செ மீ)]]
**பாறை உப்பு** (Halite) ( or ), சோடியம் குளோரைடு எனப்படும் உப்பு வகையைச் சேர்ந்த கனிமம் ஆகும். பாறை உப்புகள் கன சதுர படிக வடிவத்தில் காணப்படும். பாறை உப்புகள் அடர் நீலம், வெளிர் நீலம், பர்பிள், பிங்க், சிவப்பு, ஆரஞ்ச், மஞ்சள், சாம்பல் நிறங்களிலும், நிறமற்றும் காணப்படுகிறது.  
நிலத்தடியில் உள்ள சல்பேட், ஹலீட் மற்றும் போரட் கனிமங்கள் ஆவியாவதால் பாறை உப்பு உற்பத்தியாகிறது.
# பாறை உப்பு

## பயன்பாடுகள்

குளிர்காலங்களில் சாலைகளிலும், வீடுகளிலும் படியும் பனிக்கட்டிகளை உருகுவதற்கு வேண்டி பாறை உப்புத் தூள்கள் பனிக்கட்டிகள் மீது தெளிக்கப்படுகிறது. சுவையான உணவை சமைப்பதற்கும், தோல் போன்ற பொருட்களை பதப்படுத்தவும், மீன்களை கருவாடு போடுவதற்கும் பாறை உப்புகள் பயன்படுகிறது.
பெரிய அளவிலான பாறை உப்புக் கட்டிகளை இயந்திரங்களில் அரைத்து தூளாக்கி சுத்தப்படுத்திப் பயன்படுத்துவர்.
# பாறை உப்பு

## இதனையும் காண்க

- இந்துப்பு
- உப்பு
# தரூர் (கிராம ஊராட்சி)

**தரூர் கிராம ஊராட்சி** என்பது இந்தியாவின் கேரள மாநிலத்தில் பாலக்காடு மாவட்டத்தில் ஆலத்தூர் வட்டத்தில் ஆலத்தூர் ஒன்றியத்தில் அமைந்துள்ள ஒரு கிராம ஊராட்சி ஆகும். தரூர் ஒன்று மற்றும் தரூர் இரண்டு கிராமங்களில் பரவியுள்ள இந்த பஞ்சாயத்து 34.72 சதுர கிலோமீட்டர் பரப்பளவைக் கொண்டுள்ளது. தரூர் பஞ்சாயத்து வடக்கில் பெருங்கோடுகுறுச்சி, குத்தனூர், திருவில்வமலை ஊராட்சிகளையும் கிழக்கில், காவசேரி, எரிமாயூர் ஊராட்சிகளையும் மேற்கில் காயத்திரிபுழாவும் எல்லைகளாகக் கொண்டமைந்துள்ளது.  
தரூர் ஸ்ரீ கிருஷ்ணர் கோயில் இங்குள்ள ஒரு இந்து வழிபாட்டுத் தலமாகும்.
# குறும்பனை

**குறும்பனை** என்பது தமிழ்நாடு கன்னியாகுமரி மாவட்டத்தில் உள்ள ஒரு சிற்றூராகும். கன்னியாகுமரி மாவட்டத்தின் மேற்குக் கடற்கரையோரம் அமைந்துள்ள இவ்வூர் சுமார் 2 கி.மீ கடற்கரையைக் கொண்டுள்ளது. 8000இற்கும் அதிகமான மக்கள் இங்கு வாழ்கின்றனர். இங்குள்ள மக்களின் முதன்மையான தொழில் மீன் பிடித்தலாகும்.
# குறும்பனை

## பொருளியல்

மக்களில் பெரும்பாலோர் மீன்பிடி தொழிலில் ஈடுபடுகின்றனர். பட்டதாரிகள் மின்பிடி தொழிலில் இறங்காமல் நகரங்களிலோ அயல்நாடுகளிலோ வேலையை எதிர்பார்க்கின்றனர். கற்ற மகளிர் முதன்மையான தொழிலாக கல்வித் துறையில் பணிபுரிகின்றனர்.
# குறும்பனை

## புவியியல்

குறும்பனை கடற்கரை 2 கி.மீ. நீளம் கொண்டது. இது மாவட்ட அளவில் அழகான கடற்கரை ஆகும். இது மேற்கில் சிலுவையா பேராயத்தில் இருந்து தொடங்கி, கிழக்கில் பரியக்காலில் முடிகிறது. இது பரியக்கால் கடற்கரை எனவும் அழைக்கப்படுகிறது.
# திருவரம்பு

**திருவரம்பு** (*Thiruvarambu*) இந்தியாவின் தமிழ்நாடு மாநிலம் கன்னியாகுமரி மாவட்டத்தில் உள்ள ஓர் ஊராகும். குலசேகரத்திலிருந்து அருமனை செல்லும் சாலையில் திருவரம்பு நகரம் உள்ளது.திருவட்டாறு நகர பஞ்சாயத்தில் இடம்பெற்றுள்ள நகரில் ஒன்றாகும். இந்த நகரத்தில் பல மத சபைகளும் கோயில்களும் உள்ளன. திற்பரப்பு அருவியிலிருந்து திருவரம்பு 3 கி.மீ. தொலைவில் உள்ளது. இந்த கிராமத்திற்கு பேச்சிப்பாறை, பெருஞ்சாணி, கோதையாறு போன்ற அணைகளிலிருந்து பல ஓடைகள், கால்வாய்கள் மூலம் தண்ணீர் வழங்கப்படுகின்றன. தென்னை, வாழை, ரப்பர், மரவள்ளிக்கிழங்கு, மிளகு மற்றும் இதர பருப்பு வகைகள் இங்கு விளைகின்றன.
# திருவரம்பு

## அமைவிடம்

5 கி.மீ. தொலைவில் கிழக்கில் குலசேகரம், 10 கி.மீ. தொலைவில் மேற்கில் மார்த்தாண்டம், வடக்கில் 3 கிலோ மீட்டர் தொலைவில் திற்பரப்பு அருவி, தெற்கில் 20 கிலோ மீட்டர் தொலைவில் தக்கலை ஆகிய பகுதிகள் திருவரம்புக்கு அருகில் அமைந்துள்ளன. 15 கி.மீ. தொலைவில் குழித்துறை உள்ளது.
# திருவரம்பு

## நிர்வாகம்

திருவரம்பு கன்னியாகுமரி மாவட்டத்தில் திருவட்டாறு நகர பஞ்சாயத்துக்கு உட்பட்டது. தேர்ந்தெடுக்கப்பட்ட உள்ளாட்சிப் பிரதிநிதிகள் வடிகால் வசதி, உள்ளூர் சாலைகள் மற்றும் நீர் வசதி ஆகியவற்றை பராமரிக்கின்றனா்.
# மிடாலக்காடு

**மிடாலக்காடு** (*Midalakadu*) என்பது தமிழ்நாடு, கன்னியாகுமரி மாவட்டத்தில் வளர்ந்துவரும் ஒரு நகரமாகும். இது கேரள மாநிலத் தலைநகரான திருவனந்தபுரத்திலிருந்து சுமார் 56 கி.மீ தொலைவில் உள்ளது. கடற்கரை கிராமங்களான மிடாலம் மேற்குப்பகுதியிலும் குறும்பனை தெற்குப்பகுதியிலும் கருங்கல் வடக்குப்பகுதியிலும் பாலப்பள்ளம் கிழக்குப்பகுதியிலும் எல்லைகளாக அமைந்துள்ளன. இங்கு டான் போஸ்கோ மெட்ரிகுலேசன் மேல்நிலைப்பள்ளியும் அரசு நடுநிலைப்பள்ளியும் மற்றும் அங்கன்வாடி பள்ளியும் செயல்படுகின்றன.
# தேங்காப்பட்டணம்

**தேங்காப்பட்டணம்** (*Thengapattanam*) என்பது கன்னியாகுமரி மாவட்டத்தின் பைங்குளம் கிராமம் அருகே அமைந்துள்ளது. இங்குள்ள கடற்கரை அழகிய தென்னை மரங்கள் அணிவகுக்கக் காட்சியளிக்கிறது. மேற்குக் கடற்கரையோரம் அமைந்துள்ள இங்கு தாமிரபரணி ஆறு சங்கமிக்கிறது.
# தேங்காப்பட்டணம்

## அமைவிடம்

நாகர்கோவிலிருந்து 35 கி. மீ. தொலைவில் உள்ள விளவங்கோடு தாலுகாவில் பைங்குளம் கிராமத்தில் தேங்காப்பட்டணம் கடற்கரை அமைந்துள்ளது.
# ரெத்தினக்கோட்டை

**இரெத்தினக்கோட்டை **என்பது இந்தியாவில் தமிழ்நாடு, புதுக்கோட்டை மாவட்டம் அறந்தாங்கி ஒன்றியத்தைச் சேர்ந்த ஊராகும். இது அறந்தாங்கியில் இருந்து பேராவூரணி செல்லும் சாலையில் 6 கி.மீ. தொலைவில் அமைந்துள்ளது
# ரெத்தினக்கோட்டை

## விளக்கப்படங்கள்

2001-ஆம் ஆண்டு மக்கள்தொகை கணக்கெடுப்பின்படி இவ்வூரின் மக்கள்தொகை 2583. இதில் ஆண்கள் 1238 பேர் ஆவர்; பெண்கள் 1345 பேர் அவர்களில் எழுத்தறிவு பெற்றவர்கள் 1719 பேர் ஆவர்.
# நெட்டி மாலை

**நெட்டி மாலை** என்பது மாடுகளை அலங்கரிக்கப் பயன்படுத்தப்படும் ஒரு மாலை ஆகும். இது தைப்பொங்கலுக்கு மறுநாளான மாட்டுப் பொங்கல் அன்று மாடுகளை குளிப்பாட்டி, சிறப்பு பூஜை செய்து அணிவிக்கும் மாலைகளில் ஒன்று.
# நெட்டி மாலை

## உருவாக்கம்

பொங்கல் நாளில் மாடுகளை அலங்கரிக்க பயன்படும் நெட்டிமாலை தஞ்சை மாவட்டம், திருவிடைமருதூர் அடுத்த திப்பிராஜபுரம், மயிலாடுதுறை மாவட்டம் மூங்கில் தோட்டம், சீர்காழியையடுத்த ஆனைக்காரன் சத்திரம் போன்ற ஊர்களில் தயாரிக்கப்பட்டுவருகிறது. இதற்கு தேவையான நெட்டிகோரைகளை திருவாரூர் மாவட்டம் மாவூர், கோவிலூர் மற்றும் தஞ்சை அருகே பூண்டி உள்ளிட்ட பல்வேறு பகுதிகளில் உள்ள குளங்கள் ஏரிகளில் விளைந்துள்ள நெட்டிக்கோரைகளை கூட்டாக ஏலம் எடுத்து அவற்றை அறுவடை செய்துவந்து வெயிலில் உலர்த்தி பின்னர் மேல் தோலை நீக்கி தேவையான அளவுகளில் துண்டு துண்டுகளாக நறுக்கியும், மாலைக்கு தேவையான கருணை, கீழ்குஞ்சம், வில்லை என பல்வேறு வடிவங்களில் நறுக்கி பிரித்தெடுத்து பின்னர் கொதிக்கவைத்த வெந்நீரில் பல்வேறு வண்ண, வண்ண சாயங்களை கலந்து பிரித்தெடுத்த நெட்டிகளை சாயமேற்றி மீண்டும் வெயிலில் காயவைக்கின்றனர். பின்னர் தாழம்பூ நாரில் கோர்த்து மாலைகளாக்குகின்றனர்.
# காரவிளை

**காரவிளை** (*Karavilai*) என்பது தமிழ்நாடு கன்னியாகுமரி மாவட்டத்தில் ஒரு சிறிய கிராமமாகும். இது நல்லூர் நகரப் பஞ்சாயத்திற்கு உட்பட்டது. அலுவலக மொழி தமிழாக இருந்தபோதும் கேரளாவுக்கருகில் இருப்பதால் பெரும்பான்மையான மக்கள் மலையாளம் மொழியைப் புரிந்துகொள்கின்றனர்.
இங்கிருந்து 1.5 கி.மீ தொலைவில் குழித்துறை இரயில் நிலையம் உள்ளது. 40 கி.மீ தொலைவில் திருவனந்தபுரம் விமானநிலையம் உள்ளது.
# காரவிளை

## போக்குவரத்து

### பேருந்து

மார்த்தாண்டத்திலிருந்து காரவிளைக்கு பேருந்து வசதி உள்ளது. அருகிலுள்ள பள்ளன்விளை, காரவிளாகம் போன்ற ஊர்களுக்கும் பேருந்துகள் உள்ளன. அவ்வூருக்கு அருகிலுள்ள பேருந்து நிலையம் மார்த்தாண்டமாகும். இவ்வூரிலிருந்து மார்த்தாண்டம் பேருந்து நிலையம் 2&nbsp;கி.மீ. தொலைவிலுள்ளது.
# காரவிளை

## போக்குவரத்து

### வான்வழி

இவ்வூருக்கு அருகாமையிலமைந்துள்ள விமானநிலையம் திருவனந்தபுரம் பன்னாட்டு விமானநிலையமாகும். இது 40&nbsp;கி.மீ. தொலைவிலுள்ளது.
# காரவிளை

## போக்குவரத்து

### தொடருந்து சேவை

குழித்துறை (மார்த்தாண்டம்) தொடருந்து நிலையம் காரவிளையிலிருந்து 1.5&nbsp;கி.மீ. தொலைவில் அமைந்துள்ளது. இத்தொடருந்து நிலையத்திலிருந்து நாகர்கோவில், திருவனந்தபுரம், கன்னியாகுமரி, திருநெல்வேலி, மதுரை, கோட்டயம், கொல்லம் ஆகிய ஊர்களுக்கு பயணியர் தொடருந்துகளும் சென்னை, மதுரை, பெங்களூரு, மும்பை ஆகிய ஊர்களுக்கு நேரடித் தொடருந்து சேவைகளும் உள்ளன.
# எம். எம். ஏ. ரசாக்

**மு. மு. அ. இரசாக்** (10 சூலை 1945-22 சனவரி 2022) என்பவர் தமிழ்நாட்டைச் சேர்ந்த ஓர் அரசியல்வாதி ஆவார். இவர் தமிழ்நாடு சட்டமன்ற முன்னாள் உறுப்பினர் ஆவார். இவர் 1977ஆம் ஆண்டு நடைபெற்ற தமிழ்நாடு சட்டமன்ற தேர்தலில் கடையநல்லூர் தொகுதியிலிருந்து, அண்ணா திராவிட முன்னேற்றக் கழக வேட்பாளராக தமிழக சட்டசபைக்கு தேர்ந்தெடுக்கப்பட்டார். தற்போது இவர் திராவிட முன்னேற்றக் கழகத்தில் உள்ளார். மேலும் முன்னாள் சட்டமன்ற உறுப்பினர் குழுவின் தலைவராகவும் இருந்தார். இவர் திடீர் உடல்நலக் குறைவினால் தமது 76ஆம் அகவையில் சனவரி 22, 2022 அன்று தென்காசி மாவட்டம் வடகரையில் காலமானார்.
# எம். எம். ஏ. ரசாக்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) | பெற்ற வாக்குகள் |  |
| --- | --- | --- | --- | --- | --- |
| 1977 | கடையநல்லூர் | அ.தி.மு.க | 38.78 | 29347 | } |
# எம். சி. முத்துகுமாரசாமி

**எம். சி. முத்துகுமாரசாமி** (M. C. Muthukumaraswami) ஓர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் 1952 மற்றும் 1957ல் நடைபெற்ற தமிழ்நாடு சட்டமன்றத் தேர்தல்களில் நன்னிலம் தொகுதியிலிருந்து, இந்திய தேசிய காங்கிரசு வேட்பாளராகத் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் இரண்டு சட்டமன்ற தேர்தல்களிலும் இரண்டு வெற்றியாளர்களுள் ஒருவராகத் தேர்ந்தெடுக்கப்பட்டார். இவருடன் வெற்றிபெற்ற இன்னொரு வேட்பாளர் எம். டி. தியாகராசப் பிள்ளை.
# இசுலாமிய வளர்ச்சி வங்கி

**இசுலாமிய வளர்ச்சி வங்கி** (ஆங்கிலம்: The Islamic Development Bank(IDB, **IsDB**), அரபு: البنك الإسلامي للتنمية ) என்பது உட்கட்டமைப்பை மேம்படுத்துவதற்கான இசுலாமிய நிதியைக் கருத்தாகக் கொண்ட ஒரு பன்முக வளர்ச்சி நிதி நிறுவனம் ஆகும். இந்த வங்கி சவூதி அரேபியாவில் ஜெட்டா நகரில்அமைந்துள்ளது.1973 ஆம் ஆண்டில் இசுலாமிய நாடுகளின் நிதி அமைச்சர்கள் கலந்து கொண்ட இசுலாமிய கூட்டமைப்பு மாநாட்டில்சவுதி அரேபிய மன்னர் பைசலின் ஆதரவுடன் தொடங்கப்பட்டது. இவ்வங்கியின் அலுவல்நடவடிக்கைகள் 1975 ஆம் ஆண்டு அக்டோபர்20 ஆம் தேதி&nbsp; தொடங்கியது. இந்த வங்கியில்ஐம்பத்தேழு (57) நாடுகள் பங்கு முதலீட்டுஉறுப்பினர்களாக உள்ளன. இசுலாமிய கூட்டமைப்பு 2011-ஆம் ஆண்டு முதல் இசுலாமிய ஒத்துழைப்பு அமைப்பு என அழைக்கப்படுகிறது.  
இசுலாமிய நாடுகளுக்கும் மற்ற உறுப்பினர் அல்லா நாடுகளுக்கும் உதவுவதற்காக 2013 மே மாதம் 22 ஆம் நாள் இந்த வங்கி தனது அங்கீகரிக்கப்பட்டமூலதனத்தை மும்மடங்காக 150 பில்லியன் என்ற அளவுக்கு உயர்த்தியது. சவூதி அரேபியா நான்கில் ஒரு பங்கு மூலதனத்தை இவ்வங்கியில் வைத்திருக்கிறது, ஐக்கிய நாடுகள் பொது சபையில் இந்த வங்கி பார்வையாளராக உள்ளது.
# இசுலாமிய வளர்ச்சி வங்கி

## உறுப்பினர்கள்

2018-ஆம் ஆண்டினடிப்படையில் இந்த வங்கியின் உறுப்பினர் நாடுகளின் எண்ணிக்கை ஐம்பத்தேழு (57). இவ்வங்கியில் சேருவதற்கானஅடிப்படைக் கட்டுப்பாடுகள்: உறுப்பு நாடு இசுலாமிய ஒத்துழைப்பு அமைப்பில் (OIC)உறுப்பினராக இருக்க வேண்டும்என்பதும், இந்த வங்கியின் மூலதனத்துக்குப் தனது பங்களிப்பை வழங்கவேண்டும் என்பதும், இந்த வங்கியின் ஆளுநர்கள் குழு முடிவெடுக்கும் விதிமுறைகளையும் வரையறைகளையும் ஏற்றுக்கொள்ள வேண்டும் என்பதுமாகும்.  
தரவரிசையில் அடிப்படையில் செலுத்தப்பட்ட மூலதனம் (ஆகஸ்ட் 2015), முதன்மைப் பங்குதாரர் நாடுகளின் பட்டியல்
1. சவுதி அரேபியா (26.57%)
1. லிபியா (10.66%)
1. ஈரான் (9.32%)
1. எகிப்து (9.22%)
1. துருக்கி(8.41%)
1. ஐக்கிய அரபு எமிரேட்ஸ் (7.54%)
1. குவைத் (7.11%)
1. பாக்கிஸ்தான்(3.31%)
1. அல்ஜீரியா (3.31%)
1. இந்தோனேசியா (2.93%)
# பள்ளியாடி

**பள்ளியாடி** (*Palliyadi*) என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டம், கிள்ளியூர் ஊராட்சி ஒன்றியம், நட்டாலம் ஊராட்சிக்குட்பட்ட ஒரு சிற்றூர்.
# பள்ளியாடி

## குறிப்பிடத்தக்க நபர்கள்

- ஏ. நேசமணி – முன்னாள் மக்களவை உறுப்பினர்; விடுதலைப் போராட்ட வீரர்
- இராஜா கேசவதாசு – திருவிதாங்கூர் திவான் 1789 - 1798.
- வில்லியம் – ஆறு முறை விளவங்கோடு சட்டமன்ற உறுப்பினர் 1947 - 1967.
- ஜே. ஜேம்சு – நான்கு முறை திருவட்டாறு சட்டமன்ற உறுப்பினர், 1962 - 1977.
- என். நெல்சன் அப்பலோசு – இருமுறை மாநிலச் சட்டமன்ற மேலவை உறுப்பினர்
- சி. லிவிங்ஸ்டோன் – இந்திய அறிவியலாளர்.
- தேவசகாயம் பிள்ளை – திருவிதாங்கூர் அரசு நீதிமன்ற நீதியரசர்
- ஜே. நேசமணி - நேசமணி நினைவு கிருத்துவக் கல்லூரி, மார்த்தாண்டம்-நிறுவனர்
# பாலதண்டாயுதபாணிசுவாமி கோயில், குமரமலை

**பாலதண்டாயுதபாணிசுவாமி கோயில்**என்பது இந்தியாவில் தமிழ்நாட்டிலுள்ள புதுக்கோட்டை மாவட்டத்தின் குமரமலை என்ற இடத்தில் அமைந்துள்ள ஒரு முருகன் கோயில் ஆகும்.
# பாலதண்டாயுதபாணிசுவாமி கோயில், குமரமலை

## அமைவிடம்

புதுக்கோட்டையில்இருந்து காரையூர் செல்லும் வழியில் 12 கிலோமீட்டர் தொலைவில் உள்ளது.புல்வயல்கிராமத்திற்குப் பக்கத்தில் அமைந்துள்ளது. குமரமலை விலக்கு என்னும் இடத்தில் இறங்கி குமரமலை ஒரு 1 கிலோமீட்டர் தூரத்தில் அமைந்துள்ளது.
# பாலதண்டாயுதபாணிசுவாமி கோயில், குமரமலை

## மூலவர்

பழநி மலையில் உள்ள முருகப் பெருமானைப் போன்று இங்குள்ள மூலவர் இடுப்பில் கை வைக்காமல், கைகளைத் தொங்கவிட்டபடி அருள்பாலிக்கிறார். மழித்த தலையுடன் இல்லாமல், உச்சிக் குடுமியுடன் அந்தணரைப் போல் காட்சி தருகிறார். கோயிலின் தீர்த்தம் சங்குசுனை தீர்த்தம் ஆகும்.
# பாலதண்டாயுதபாணிசுவாமி கோயில், குமரமலை

## புராணம்

ஒரு பக்தருக்காக பழனி ஆண்டவர் மனமிரங்கி இங்கு காட்சி அளித்ததாகக் கூறப்படுகிறது.
# வடிவீஸ்வரம்

**வடிவீசுவரம்** (*Vadiveeswaram*) தமிழ்நாட்டில் கன்னியாகுமரி மாவட்டத்தில் நாகர்கோவில் நகரின் கிழக்குப் பகுதியில் பழையாற்றின் மேற்குக் கரையில் அமைந்துள்ளது. இந்த கிராமம் முதலில் பிராமணர்கள் வாழ்ந்த அக்ரகாரம் ஆகும். 19-ஆம் நூற்றாண்டில் நன்கு அறியப்பட்ட நீலகண்ட சிவன் இவ்வூரில் பிறந்தார்.
# வடிவீஸ்வரம்

## நிலவியல்

வடிவீசுவரம் பழையாறு ஆற்றிலிருந்து 8°10′46″N 77°26′20″E இல் அமைந்துள்ளது. மேலும், பெரிய தெரு, பெரியவா தெலுங்கு, தளவாய் (தளவழி) தெரு, மேட்டு தெரு, கிழக்கு ரத தெரு , மேற்கு ரத தெரு, சாஸ்தன் கோவில் தெரு மற்றும் கல்மாடத் தெரு ஆகிய தெருக்களைக் கொண்டுள்ளது.  
2001-ஆம் ஆண்டில், இந்திய மக்கள் தொகைக் கணக்கெடுப்பின்படி, வடிவீசுவரத்தில் 81 விழுக்காடு கல்வியறிவு பெற்ற 5,254 மக்கள் வசிக்கின்றனர்.  
நாகர்கோவில் இரயில் நிலையம் இவ்வூருக்கு அருகிலுள்ள இரயில் நிலையமாகும். இது மையத்திலிருந்து (முக்கிய வீதிகள்) சுமார் 5 நிமிட நடைப்பயணத்தில் உள்ளது.  
கருநாடக இசையமைப்பாளர் நீலகண்ட சிவன் 1839-இல் வடிவீசுவரத்தில் பிறந்தார். திருநீலகண்ட போதம் என்ற படைப்பில் அவர் பிறந்த இடத்தை இரண்டு முறை குறிப்பிட்டுள்ளார். 2007இல் கிராமத்தில் கர்நாடக இசை விழா நடைபெற்றது.
# கோடிமுனை

**கோடிமுனை** (Kodimunai) கன்னியாகுமரிக்கு 22 கி. மீ வட மேற்குத் திசையில் அமைந்துள்ள கிராமமாகும். 2001 ஆம் ஆண்டின் மக்கள்தொகைக் கணக்கெடுப்பின்படி சுமார் 7250 மக்கள் வசிக்கின்றனர். கல்வியறிவு விகிதம் 70% ஆகும்.இங்கு மீன்பிடித்தல் முதன்மைத் தொழிலாகும்.
# கோடிமுனை

## பள்ளிகள்

1. புனித மைக்கேல் துவக்கப்பள்ளி
1. புனித மைக்கேல் உயர்நிலைப்பள்ளி
# வடக்கநாடு

**வடக்கநாடு** (*Vadakkanadu*) என்பது கன்னியாகுமரி மாவட்டத்தின் திருவட்டாறு அருகே அமைந்துள்ள ஒரு கிராமம் ஆகும். இந்த கிராமம், திருவட்டாறு காவல் நிலையத்திற்குட்பட்ட பகுதியாகும். கிராமிய அபிவிருத்தி அமைச்சகம் மற்றும் இந்திய அரசாங்கம் இணைந்து இக்கிராமத்திற்கு வடிகால் வசதி ஏற்படுத்திக் கொடுத்ததன் காரணமாக உள்ளூர் வேலைவாய்ப்புகளை உருவாக்கியது.  
ஆசியாவின் மிகப்பெரிய மாத்தூர் தொட்டிப்பாலம் வடக்கநாடு கிராமத்திலிருந்து மூன்று கி.மீ. தொலைவில் உள்ளது. இந்த கிராமத்தில் கிழக்கிலிருந்து மேற்காக ஆறு ஒன்று ஓடுகிறது.
# ஆலஞ்சி

**ஆலஞ்சி** (*Alanchy*) என்பது தென்னிந்தியாவின், தமிழ்நாட்டின், கன்னியாகுமரி மாவட்டத்தில் உள்ள ஒரு ஊராகும். தலைநகரான நாகர்கோவிலில் இருந்து சுமார் 25 கி.மீ. தொலைவிலும் கேரளாவின் தலைநகரான திருவனந்தபுரத்திலிருந்து சுமார் 45 கி.மீ. தூரத்திலும் உள்ளது. "ஆலன்" என்ற பெயர் "ஆலு" (ஆல மரம்) மற்றும் "அஞ்சி" (ஐந்து) ஆகியவற்றிலிருந்து பெறப்பட்டது. இந்த பகுதி முழுவதும் ஆலஞ்சி தரவாடு குடும்பத்தினருக்குச் சொந்தமானது. ஆகவே இப்பெயர் வழங்கப்பட்டுள்ளது. வடகிழக்கு (மிடாலம்), தென்மேற்கு (குறும்பனை) கடற்கரையோர ஊர்கள் அருகில் உள்ளன. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்க கிறிஸ்தவர்கள்.
# ஆலஞ்சி

## வரலாறு

கிறித்தவம், 1540 களில் புனித பிரான்சிசு சேவியர் காலத்தில் ஆலஞ்சியில் காலூன்றியது. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்கக் கிறிஸ்தவர்கள். ஆலஞ்சியில் உள்ள கத்தோலிக்க மாதா கோவில் 180 ஆண்டு அகவை உடையது. முதல் தேவாலயத்தரேசு பாதிரியர்களான மேதகு பிரியர் எலியாசும் பிரியர் மார்ட்டினும் நிறுவியுள்ளனர். அண்மைய தேவாலயம் மூன்றாவதாகும். ஆலஞ்சி மக்கள் அண்மையில் கோவிலில் உள்ள கற்சிலுவையை பிரான்சிசு சேவியர் நிறுவியதாக நம்புகின்றனர். இவ்வூரில் ஓர் ஆங்கிலப் பள்ளியும் உள்ளது.  
1950 களின் தொடக்கத்தில், மேதகு பிரியர் சி. எம். கில்லாரி இன்றைய ஆலஞ்சி மாதா கோவிலுக்கு அடிக்கல் நாட்டியுள்ளார். இவர் சிறார்க் கல்விக்கு ஊக்கம் அளித்து, ஒரு பள்ளிக்கூடத்தையும் நிறுவியுள்ளார்.  
இந்தியா பாக்கித்தான் பிரிவினையின்போது ஆலஞ்சி ஓர் ஏழ்மைய்யான ஊராக விளங்கியது. சில வீடுகளே இருந்துள்ளன. பிறர் குடிசைகளில் வாழ்ந்துவந்துள்ளனர். முதன்மைத் தொழில் பனையேறுதலாகவே இருந்துள்ளது. பனஞ்சாறும் அதன் வெல்லமும் விற்கப்பட்டுள்ளன. நாளடைவில் ஆலஞ்சி மக்கள் நடுவண் கிழக்குப் பொருளாதார நாடுகளில் வேலையில் சேர்ந்தனர். ஓமன், பகுரைன், ஐக்கிய அரபு அமீரகம், குவைத், சவுதி அரேபியா, கத்தார் ஆகிய நாடுகளில் வேலை செய்ய சென்றனர். 1990 களில் ஆலஞ்சி முழுமையான வளர்ந்த ஊராகி விட்டது.
# ஆலஞ்சி

## புவியியல்

கன்னியாகுமரி மாவட்டத்தின் தலைநகரான நாகர்கோவிலில் இருந்து சுமார் 25 கி.மீ. தொலைவும், கேரளாவின் தலைநகரான திருவனந்தபுரிலிருந்து சுமார் 45 கி.மீ தூரத்திலும் ஆலஞ்சி உள்ளது.  
ஆலஞ்சி கடற்கரையில் இருந்தகொரு கி.மீ. (0.5 மைல்) உள்ளது.
# ஆலஞ்சி

## மக்கள்தொகையியல்

ஆலஞ்சியின் முதன்மை மதமாக கிறித்தவம் அமைந்துள்ளது. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்க கிறிஸ்தவர்கள். இங்கு சில இந்து, முசுலீம் குடும்பங்களும் உள்ளன.  
இந்த ஊரின் அலுவல் மொழி தமிழ். இங்கு குடியிருப்போர் அனவரும் தமிழே பேசுகின்றனர். சில வேளைகளில் மலையாளமும் பேசுகின்றனர்.
# சின்னமுட்டம்

**சின்னமுட்டம்** (Chinnamuttom) இந்தியாவில் தமிழ்நாடு மாநிலத்தில் கன்னியாகுமரி மாவட்டத்தில் ஒரு சிறப்பு வாய்ந்த கிராமம் ஆகும். தமிழ் பெயர் முட்டு என்பதிலிருந்து இக்கிராமத்தின் பெயர் வழங்கப்படுகிறது. குமரி மாவட்டத்தின் தென்கோடியில் அமைந்துள்ள துறைமுக கிராமமே சின்னமுட்டம். இங்குள்ள மக்கள் தூய தோமையார் மற்றும் தூய பிரான்சிசு சவேரியார் ஆகியோரால் மனமாற்றம் செய்யப்பட்டவர்கள். குமரிமுட்டம் என்றும் கலைமுட்டம் என்றும் இக்கிராமம் அழைக்கப்படுகிறது. அருகிலுள்ள நகரம் கன்னியாகுமரியாகும். சிறப்பு நிலை நகராட்சியான இக்கிராமம் கன்னியாகுமரி மாவட்ட நிர்வாக தலைமையகமான நாகர்கோவிலில் இருந்து 24 கி.மீ. தொலைவில் அமைந்துள்ளது.  
சின்னமுட்டம் கிராமம் 8.094345 வடக்கு77.561445 கிழக்கு என்ற அடையாள ஆள்கூறுகளில் சின்னமுட்டம் அமைந்துள்ளது.  
கன்னியாகுமரி மாவட்டத்தில் உள்ள ஒரே மீன்பிடி துறைமுகம் சின்னமுட்டம் மட்டுமே ஆகும். 50% இந்திய அரசின் மானியத்தின் கீழ் 684.70 லட்சம் செலவில் 1984 மற்றும் 1994 ஆம் ஆண்டுகளுக்கு இடையில் இத்துறைமுகம் கட்டப்பட்டது.
# சின்னமுட்டம்

## காலநிலை

சின்னமுட்டம் கிராமத்தின் காலநிலைத் தரவை பின்வரும் அட்டவணை காட்டுகிறது:
# நாட்டுமங்களம்

**நாட்டுமங்களம்** (*Nattumangalam*) என்பது இந்தியாவின் தமிழ்நாட்டில் புதுக்கோட்டை மாவட்டத்தில் அறந்தாங்கி ஊராட்சி ஒன்றியத்தில் உள்ள ஒரு கிராமம் ஆகும்.2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2444 ஆகும். இவர்களில் பெண்கள் 1227 பேரும் ஆண்கள் 1217 பேரும் உள்ளனர்.
# சுவாமி தோப்பு

**சுவாமிதோப்பு** அல்லது **சாமித்தோப்பு** என்பது இந்தியாவின், தமிழ்நாட்டிலுள்ள கன்னியாகுமரி மாவட்டத்தின் தலைநகரான நாகர்கோவில் நகரத்தின் தென்கிழக்கில் அமைந்துள்ள ஒரு கிராமமாகும். பழங்காலத்தில், *சாத்தான்குட்டி விளை* என்ற கிராமத்தின் ஒரு பகுதியாக இருந்த பூவனந்தோப்பு என்ற பெயரில் சுவாமிதோப்பு அறியப்பட்டது. இது நாகர்கோவிலில் கன்னியாகுமரி சாலையில், நாகர்கோவில் மற்றும் கன்னியாகுமரி ஆகிய நகரங்களுக்கு இடையே அமைந்துள்ளது.
# சுவாமி தோப்பு

## அய்யா வைகுண்டர் பதி(சாமித்தோப்பு பதி)

இக்கிராமத்திலுள்ள **சுவாமிதோப்பு அய்யா வைகுண்டர் பதி** அய்யாவழி, மற்றும் அய்யாவழி சமயத்தின் தலைமை பதியாக கருதப்படுகிறது. அய்யா வைகுண்டர், சாமித்தோப்பு பதி, அம்பலப்பதி, வாகைப்பதி, முட்டப்பதி, பூப்பதி என ஐந்து பதிகளை ஏற்படுத்தியுள்ளார். அந்த ஐந்து பதிகளில் புகழ் பெற்ற பதி இதுவாகும். மேலும் இப்பதி, **தெட்சணாப்பதி** என்றும் அழைக்கப்படும். இந்த பதியானது அனைத்து சமயங்களைச் சார்ந்த அய்யாவழி பக்தர்களும் வருகை தரும் முக்கியமான புனித இடமாகக் கருதப்படுகிறது. மதச்சார்பின்மையின் முக்கிய அம்சமாக இது விளங்குகிறது அய்யா வைகுண்டர் தவம், தியானம் செய்த முக்கிய மையமாக இந்த பதி கருதப்படுகிறது.
# கீரமங்கலம் கோவில்கள்

**கீரமங்கலம் கோவில்கள்** என்பது புதுக்கோட்டை மாவட்டம் ஆலங்குடி வட்டத்தில் உள்ள கீரமங்கலம் பேரூராட்சிப்பகுதிகளில் உள்ள கோவில்களைப்பற்றியும் அங்கு கொண்டாடப்படும் விழாக்கள் பற்றியும் அறிந்துகொள்ளுதல் ஆகும்.
# கீரமங்கலம் கோவில்கள்

## கோவில்களின் பெயர்கள்

- அருள்மிகு மெய்நின்றநாதர் கோவில்
- அருள்மிகு முத்துமாரியம்மன் கோவில்
- அருள்மிகு வெங்கடாசலபதி கோவில்
- அருள்மிகு மாயம்பெருமாள் கோவில்
- அருள்மிகு பட்டவையா சுவாமி கோவில்
- அருள்மிகு அல்லி அம்மன் கோவில்
- அருள்மிகு கருப்பண்ணசுவாமி கோவில்
- அருள்மிகு வீரபத்திரசுவாமி கோவில்
- அருள்மிகு கூத்தபெருமாள் கோவில்
- அருள்மிகு சங்கிலிகருப்பர் கோவில்
- அருள்மிகு தர்மர் கோவில்
- அருள்மிகு கொம்புக்கார சுவாமி கோவில்
- அருள்மிகு தலைதிருகி விநாயகர் கோவில்
-
-
-
# பயணம் (சிற்றூர்)

**பயணம்** (Payanam) தமிழ்நாட்டின் கன்னியாகுமரி மாவட்டத்தின் விளவங்கோடு வட்டத்தில் உள்ள உண்ணாமலைக் கடை பேரூராட்சிக்கு அருகில் அமைந்துள்ள சிற்றூர் ஆகும். இதன் மொத்த மக்கள் தொகை 2000 ஆகும்.இந்த கிராமம் மார்த்தாண்டத்தில் இருந்து 1 கி.மீ.. தொலைவிலும், கிள்ளியூரிலிருந்து 3 கி.மீ. தொலைவிலும், நாகர்கோவிலிருந்து 30 கி.மீ. தொலைவிலும் உள்ளது. இது உண்ணாமலைக் கடை பகுதியில் அமைந்துள்ளது.  
இங்கு செண்பகவள்ளி அம்மன் கோயில் அமைந்துள்ளது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூலை 4 - 6

உலோ.செந்தமிழ்க்கோதை, பரிதிமதி, ப. இரமேஷ், <font>அன்புமுனுசாமி, அருளரசன், பார்வதி, ஹிபாயத்துல்லா, <font>**த<font color = "red">♥</font>உழவன்**</font>, தமிழ்ப்பரிதி மாரி... வணக்கம்! பயிற்சி குறித்த குறிப்பிடத்தக்க தகவல்களை இங்கு இடலாம். வலியுறுத்தவில்லை; நீங்கள் விரும்பினால் இடலாம்! உதாரணம்:- **முடிந்த பயிற்சியின்போது பதிவு செய்யப்பட்டவை** --மா. செல்வசிவகுருநாதன் (பேச்சு) 01:18, 4 சூலை 2017 (UTC)
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூலை 4 - 6

## காஞ்சிபுரம்

காஞ்சிபுரம் மாவட்டம் வண்டலூர் கிரசென்ட் பல்கலைக்கழகத்தில் , 28 ஆசிரிய, ஆசிரியைகளுக்குக் காலை பத்து மணி முதல் மாலை ஐந்து முப்பது மணி வரை தமிழ் விக்கிப்பீடியா முதல் நாள் (04.07.2017) பயிற்சி அளிக்கப்பட்டது. பயிற்சி குறித்து மாவட்ட ஆசிரியர் பயிற்சி நிறுவன பொறுப்பு முதல்வர் திருமதி C. பிருந்தா அவர்கள் மற்றும் பயிற்சி முகாம் ஒருங்கிணைப்பாளர்கள் N. அன்பழகன் , கோ . கந்தவேல் வாழ்த்திப் பேசினர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூலை 4 - 6

## காஞ்சிபுரம்

### 04.07.2017 முதல்நாள் நிகழ்வுகள்

தமிழ் விக்கிப்பீடியா-அறிமுகம், புதிய பயனர் கணக்கு உருவாக்கும் முறை, மணல்தொட்டி அறிமுகம், மொழிபெயர்ப்பின் அவசியம், நடைக் கையேடு ஆகிய தலைப்புகள் குறித்து மாநில கருத்தாளர் ப .இரமேஷ் பயிற்சி அளித்தார் . அனைத்து ஆசிரியர்களுக்கும் புதிய பயனர் கணக்குத் தொடங்கப்பட்டது. தமிழ் விக்கிப்பீடியா மற்றும் தமிழ் இணையப் பல்கலைக்கழகம் பரிந்துரை செய்து அனுப்பியிருந்த ஆங்கில விக்கிப்பீடியா தலைப்புகள் மொழிபெயர்த்துப் பதிவேற்றம் செய்திட வேண்டி ஒவ்வொருவருக்கும் பிரித்து அளிக்கப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூலை 4 - 6

## காஞ்சிபுரம்

### 05.07.2017 இரண்டாம் நாள் நிகழ்வுகள்

இரண்டாம் நாள் பயிற்சியில் பங்கேற்பாளர்கள் தாங்கள் எழுதிக் கொண்டு வந்த கட்டுரைகளைத் தட்டச்சுசெய்து பதிவேற்றும் பணியினை மேற்கொண்டனர். திரு . ரவி அவர்கள் பரிந்துரைத்த தமிழ் விக்கிப்பீடியாவிற்கு தேவைப்படும் காஞ்சிபுரம் மாவட்ட கட்டுரைகள் பங்கேற்பாளர்களுக்கு ஐந்து தலைப்புகள் வீதம் பிரித்து வழங்கப்பட்டன. அத்தலைப்புகள் பற்றிய செய்திகளைச் சேகரித்து மொழிபெயர்த்தனர். அதனை சரிபார்ப்பிற்குப்பின் பதிவேற்றம் செய்தனர்.  
தமிழ் விக்கிப்பீடியாவின் சிறப்பு விருந்தினர்களான திரு. சீனுவாசன், திரு.முனுசாமி ஆகிய இருவரும் வருகைபுரிந்தனர். அவர்களை மாநில கருத்தாளர் திரு. ப .இரமேஷ் அவர்களும் , திரு .நி .அன்பழகன் அவர்களும் பங்கேற்பாளர்களுக்கு அறிமுகப்படுத்தினர் . இரண்டாம் அமர்வில் ஒரு கட்டுரையில் மேற்கோள்கள் எவ்வாறு சேர்ப்பது என்பது பற்றி கருத்தாளர் திரு.ப.இரமேஷ் எடுத்துரைத்தார். மேற்கோள் இடம்பெற வேண்டிய முக்கியத்துவத்தைக் கூறியதுடன் அதனை இணைக்கும் பயிற்சியினைப் பங்கேற்பாளர்கள் மேற்கொள்வதைப் பிற கருத்தாளர்கள் நேரடியாக மேற்பார்வை செய்து அதனை ஒழுபடுத்தினர் . மூன்றாம் அமர்வில் கட்டுரையில் மேற்கோள் சேர்க்கும் முறையினைத் தொடர்ந்து கட்டுரையில் படங்களை இணைக்கும் முறையினை கருத்தாளர்கள் திரு.நி.அன்பழகன், திரு.ப.இரமேஷ் ஆகிய இருவரும் இணைந்து பயிற்சி அளித்தனர். கூகுளில் உள்ள படங்களைப் பயன்படுத்தக் கூடாது என்றும், தாங்களாகவே எடுத்த புகைப்படங்களையே இணைக்க வேண்டும் என்பதையும் வலியுறுத்திக் கூறினர். அதனைத் தொடர்ந்து சிறப்பு விருந்தினர் திரு. சீனுவாசன் அவர்கள் படத்தொகுப்பு எவ்வாறு உருவாக்க வேண்டும் என்பதனையும் தவறான கருத்துகளையோ தமிழ் விக்கிப்பீடியாவில் ஏற்கனவே பதியப்பட்டுள்ள கருத்துகளையோ மீண்டும் பதிவு செய்தால் அதனை தமிழ் விக்கிப்பீடியா நிர்வாகத்தினர் அதனை நீக்க வாய்ப்புள்ளது. எனவே தரும் தகவல் சரியான மேற்கோள் மற்றும் சொந்த படைப்புகளாக இருக்க வேண்டும் என வலியுறுத்தினார்.  
மேலும் தமிழ் விக்கிப்பீடியாவில் ஒரு கட்டுரை எழுதப்பட வேண்டுமெனில் அதன் நடை எவ்வாறு இருக்க வேண்டும் என்பதையும் எடுத்துக் கூறினார். அறிமுகமாக மட்டுமே இல்லாமல் கூடுதலாகக் கருத்தினைத் தரும் வகையில் கட்டுரை அமைய வேண்டும் என்பதனையும் எடுத்துரைத்தார்.
இரண்டாம் நாளின் இறுதி நிகழ்வாக, சிறப்பு விருந்தினர் திரு.முனுசாமி அவர்கள் தமிழ் விக்கிப்பீடியாவில் சான்றாக ஒரு கட்டுரையினை எடுத்துக்கொண்டு பயனர் செய்யக் கூடியவை, செய்யக் கூடாதவைகளை விளக்கமாக எடுத்துரைத்தார். பங்கேற்பாளர்கள் பதிவேற்றிய கட்டுரைகளைக் கொண்டே அவர்கள் செய்த பிழைகளைத் திருத்தியும், பங்கேற்பாளர்களுக்கு ஏற்பட்ட ஐயங்களைக் களைந்தும் சிறப்புற பயிற்சியளித்தார்.
பங்கேற்பாளர்கள் தாங்கள் படைத்த கட்டுரைகளின் எண்ணிக்கையை அனைவருடனும் பகிர்ந்து மகிழ்ந்தனர். 252 கட்டுரைகள் பதிவேற்றத்துடன் இரண்டாம் நாள் பயிற்சி இனிதே முடிவடைந்தது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூலை 4 - 6

## காஞ்சிபுரம்

### மூன்றாம் நாள் பயிற்சி 06.07.2017

மூன்றாம் நாள் பயிற்சியில் பங்கேற்பாளர்கள் தாங்கள் எழுதிய கட்டுரைகளை எவ்வாறு திருத்துவது , என்பது பற்றியும் திரு .ரவி அவர்கள் குறிப்பிட்டவாறு விக்கிப்பீடியா தரத்துக்கு கட்டுரைகள் எவ்வாறு உருவாக்கவேண்டும் என்பது பற்றியும் எடுத்துரைக்கப்பட்டது . மாநில கருத்தாளர் .திரு. ப .இரமேஷ் , மற்றும் சிறப்பு விருந்தினர்கள் , திரு.அன்பு முனுசாமி , திரு. சீனிவாசன் ஆகியோர் ஆசிரியர்களுக்கு பயிற்சி அளித்தனர் . பெரும்பாலான ஆசிரியர்கள் விக்கி நடைக்கு ஏற்ற தரமான கட்டுரைகளை உருவாக்கினர் .
# பன்னாட்டு பனி வளைதடியாட்ட கூட்டமைப்பு

**பன்னாட்டு பனி வளைதடியாட்ட கூட்டமைப்பு**(*International Ice Hockey Federation*) என்பது சுவிச்சர்லாந்து நாட்டிலுள்ள சூரிக்கு நகரில் உள்ள பனி வளைதடியாட்ட விளையாட்டிற்கான பன்னாட்டு கூட்டமைப்பு ஆகும். இக்கூட்டமைப்பில்74 நாடுகள் உறுப்பினர்களாக உள்ளன. இந்த அமைப்பு பன்னாட்டளவில் பனி வளைதடியாட்டப் போட்டிகளை நிர்வகிக்கும் அதிகார அமைப்பாகும். மேலும் பனி வளைதடியாட்டப் போட்டியில் வீரர்களின் தரவரிசைப் பட்டியலையும் இந்த அமைப்பு தயாரித்துப் பேணி வருகிறது.  
இந்த அமைப்பு பன்னாட்டு அளவில் நடைபெறும் போட்டிகளை மேலாண்மை செய்தாலும் வட அமெரிக்காவில் இதன் செல்வாக்கு குறைந்த அளவே கானப்படுகிறது. தேசிய வளைதடியாட்ட சங்கம் என்ற அமைப்பே இங்கு நவீன பனி வளைதடியாட்ட விதிமுறைகளை வகுத்து அதன் படி மேற்கண்ட நாடுகளில் செல்வாக்கு செலுத்துகிறது. பனி வளைதடியாட்டம் கனடா மற்றும் அமெரிக்க ஐக்கிய நாடுகளின்வளைதடியாட்ட அமைப்புகள் தங்களுக்கென தனி சட்டவிதிமுறைகளைக் கொண்டுள்ளன. வட அமெரிக்கக் கூட்டமைப்பைச் சாராத சில நாடுகள் இந்த பன்னாட்டு பனி வளைதடியாட்ட கூட்டமைப்பின் விதிமுறைகளைப் பின்பற்றுகின்றன.  
பன்னாட்டு பனி வளைதடியாட்ட கூட்டமைப்பினன்முடிவுகளை எதிர்த்துசுவிட்சர்லாந்து. நாட்டின் லோசான்நகரிலுள்ள விளையாட்டுகளுக்கான நடுவர் தீர்ப்பாயத்தில் முறையீடு செய்ய முடியும்.
# பன்னாட்டு பனி வளைதடியாட்ட கூட்டமைப்பு

## தலைவர்கள்

| லூயிஸ் மேக்னஸ் | 1908&ndash;12 |  |
| --- | --- | --- |
| ஹென்றி வான் டென்பல்கி | 1912&ndash;14 |  |
| லூயிஸ் மேக்னஸ் | 1914 |  |
| பீட்டர் பாட்டன் | 1914 |  |
| ஹென்றி வான் டென் பல்கி | 1914&ndash;20 |  |
| மேக்ஸ்சில்லிக் | 1920&ndash;22 |  |
| பால்லாய்க் | 1922&ndash;47 |  |
| ஃபிரிட்ஸ்கிராட்ஸ் | 1947&ndash;48 |  |
| ஜார்ஜ் ஹார்டி | 1948&ndash;51 |  |
| ஃபிரிட்ஸ் கிராட்ஸ் | 1951&ndash;54 |  |
| வால்டர் பழுப்பு | 1954&ndash;57 |  |
| ஜான் எப். “ஃபன்னி”அஹர்னெ | 1957&ndash;60 |  |
| ராபர்ட்லெபெல் | 1960&ndash;63 |  |
| ஜான் எப். “ஃபன்னி” அஹர்னெ | 1963&ndash;66 |  |
| வில்லியம்தயெர் தத் | 1966&ndash;69 |  |
| ஜான் எப். “ஃபன்னி” அஹர்னெ | 1969&ndash;75 |  |
| குந்தெர் செபெஸ்கி | 1975&ndash;94 |  |
| ரெனெ ஃபாசல் | 1994&ndash;*தற்போது* | } |
# பன்னாட்டு பனி வளைதடியாட்ட கூட்டமைப்பு

## செயல்பாடுகளை

இந்த அமைப்பின் முக்கிய செயல்பாடு உலகம் முழுவதும் பன்னாட்டு பனி வளைதடியாட்ட வியைாட்டை வளர்ப்பது மற்றும் பன்னாட்டு பனி வளைதடியாட்ட போட்டியை நடத்துவதும் ஆகும். உறுப்பினர் நாடுகளிடையே நட்பு உறவுகளை ஊக்குவிப்பது மற்றொரு பணியாகும் .
# பன்னாட்டு பனி வளைதடியாட்ட கூட்டமைப்பு

## வரலாறு

### 1908-1913

பன்னாட்டு பன்னாட்டு பனி வளைதடியாட்ட கூட்டமைப்பு பாரிசு நாட்டின் பிரான்சு நகரில் 34 ரூ டி புரோவின்சு என்ற இடத்தில் 1908 ஆம் ஆண்டு மே மாதம் 15 நாள் நிறுவப்பட்டது. பெல்ஜியம், பிரான்ஸ், பெரிய பிரிட்டன், சுவிச்சர்லாந்து மற்றும் பொகிமியா (இப்போது செக் குடியரசு). ஆகிய நாடுகள் சேர்ந்து உருவாக்கிய இந்த அமைப்பில் தொடக்க ஆவணத்தில் நான்காவதாக கையெழுத்திட்ட பிரெஞ்சு பிரதிநிதிலூயிஸ் மேக்னஸ், பன்னாட்டு பனி வளைதடியாட்ட கூட்டமைப்பின் முதல் தலைவரானார்.
# பன்னாட்டு பனி வளைதடியாட்ட கூட்டமைப்பு

## போட்டிகள்

### தற்போதைய பட்டம் வைத்திருப்பவர்கள்

| ஆண்கள் | &nbsp;சுவீடன் | 2017 |  |
| --- | --- | --- | --- |
| 20 வயதுக்குட்பட்ட ஆண் | &nbsp;ஐக்கிய அமெரிக்கா | 2017 |  |
| 18வயதுக்குட்பட்ட ஆண் | &nbsp;ஐக்கிய அமெரிக்கா | 2017 |  |
| பெண்கள் | &nbsp;ஐக்கிய அமெரிக்கா | 2017 |  |
| 18 வயதுக்குட்பட்ட ஆண் | &nbsp;ஐக்கிய அமெரிக்கா | 2017 |  |
| உள்ளரங்கு ஆக்கி | &nbsp;ஐக்கிய அமெரிக்கா | 2017 | } |
# பன்னாட்டு பனி வளைதடியாட்ட கூட்டமைப்பு

## உறுப்பினர்கள்

பன்னாட்டு பன்னாட்டு பனி வளைதடியாட்ட கூட்டமைப்பு 54 முழு உறுப்பினர்களைக் கொண்டுள்ளது அவை : ஆத்திரேலியா, ஆஸ்திரியா, அசர்பைஜான், பெலருஸ், பெல்ஜியம், பொசுனியா எர்செகோவினா, பல்காரியா, கனடா, சீனா, சீன தைபே, குரோவாசியா, செக் குடியரசு, டென்மார்க், எசுத்தோனியா, பின்லாந்து, பிரான்சு, சியார்சியா, ஜெர்மனி, பெரிய பிரித்தானியா, ஆங்காங், அங்கேரி, ஐசுலாந்து, இந்தியா, அயர்லாந்து, இசுரேல், இத்தாலி, யப்பான், கசக்கஸ்தான், வடகொரியா, தென் கொரியா, லாத்வியா, லிதுவேனியா, லக்சம்பர்க், மெக்சிக்கோ, மங்கோலியா, நெதர்லாந்து, நியூசிலாந்து, நோர்வே, போலந்து, கத்தார், உருமேனியா, உருசியா, செர்பியா, சிலோவாக்கியா, சுலோவீனியா, தென்னாப்பிரிக்கா, எசுப்பானியா, சுவீடன், சுவிட்சர்லாந்து, தாய்லாந்து, துருக்கி, உக்ரைன், ஐக்கிய அரபு அமீரகம், அமெரிக்கா போன்றவை.முழு உறுப்பினர்கள் மட்டுமே ஆண்டு தோறும் சர்வதேச அளவில் நடத்தப்படும் பன்னாட்டு பனி வளைதடியாட்ட போட்டியில் கலந்து கொள்ள முடியும் மேலும் இந்த நாடுகளுக்கு மட்டுமே வாக்களிக்கும் உரிமை உள்ளது.
# சுஜித் முக்கர்ஜி

**சுஜித் முகர்ஜி (***Sujit Mukherjee*) (21 ஆகஸ்ட் 1930 – 14 ஜனவரி 2003) ஒரு இந்திய எழுத்தாளர், மொழிபெயர்ப்பாளர், இலக்கிய விமர்சகர், வெளியீட்டாளர், ஆசிரியர் மற்றும் கிரிக்கெட் வீரர் ஆவார்.
# சுஜித் முக்கர்ஜி

## வாழ்க்கை

சுஜித் முகர்ஜி தெற்கு கல்கத்தாவில் உள்ள அரிட்ஷா என்ற கிராமத்தில் பிறந்தார். புனிதசேவியர் உயர்நிலைப் பள்ளியில் பள்ளிக்கல்வியைப் பயின்றார். பாட்னா பல்கலைகழகத்தில் முதுகலைப்பட்டத்தினை முடித்தார். பென்சில்வேனியாபல்கலைக்கழகத்தில்தன்னுடையமுனைவர்பட்டத்தைப்பெற்றார்.பாட்னாகல்லூரியில்பேராசிரியராகப்பணிபுரிந்தார். 1970் ஆம் ஆண்டில் இவர்ஓரியண்ட்லாங்மேன்பதிப்பகத்தில்முதன்மைஇதழாசிரியராகபணிபுரிந்தார்.
# சுஜித் முக்கர்ஜி

## மட்டைப்பந்தாட்டம்

கிட்டப்பார்வைக்கு ஈடுகொடுக்க தடிமனான கண்ணாடிகளை அணிய வேண்டியிருந்தாலும், இவர் பல்கலைக்கழகம், மன்ற அளவிலான மற்றும் முதல்தர துடுப்பாட்டத்தில் மட்டையாளராக நீண்ட காலம் இருந்துள்ளார். 1951 மற்றும் 1960 ஆண்டுகளுக்கு இடைப்பட்ட காலத்தில் இவர் பீகார் துடுப்பாட்ட அணிக்காக ஐந்து முதல் தர துடுப்பாட்டங்களில் விளையாடியுள்ளார். 1951-1952 காலகட்டத்திலான தனது முதல் ஆட்டத்தில் தனது அதிகபட்ட ஓட்ட எண்ணிக்கையான 33 ஐ இவர் கொண்டுள்ளார்.  
1958-1959-இல் நடந்த இரஞ்சிக் கோப்பை துடுப்பாட்டத்தில் இவர் ஆட்டமிழக்காமல் 17 ஓட்டங்கள் எடுத்திருந்தார். பீகார் ஒரிசா அணியை வீழ்த்த 45 ஓட்டங்கள் தேவையாயிருந்தது. ஒரு கட்டத்தில் 19 ஓட்டங்களுக்கு 2 ஆட்டக்காரர்கள் ஆட்டமிழந்திருந்த நேரத்தில் களத்திற்கு வந்த முகர்ஜி சத்யேந்திர குக்ரேஜாவுடன் இணைந்து 27 ஓட்டங்கள் எடுத்து பீகார் அணியை வெற்றிக்கு அழைத்துச் சென்றார்.  
இவர் குறிப்பிடத்தக்க அளவிலான ஒரு துடுப்பாட்டம் தொடர்பான எழுத்தாளராக மாறி "ஃபைவ் எலிகண்ட் கிரிக்கெட் புக்ஸ்" எழுதினார். இந்திய எழுத்தாளரால் வேறெப்போதும் எழுதப்படாத அளவிலான துடுப்பாட்டம் தொடர்பாக எழுதப்பட்ட மிகச்சிறந்த புத்தகங்கள் அவை ராமசந்திர குகா குறிப்பிடுகிறார். முகர்ஜி 1975 மற்றும் 1978 ஆண்டுகளுக்கு இடைப்பட்ட காலத்தில் தேர்வுத் துடுப்பாட்டங்களுக்கு வானொலியில் வர்ணனையாளராகவும் இருந்தார்.
# சுஜித் முக்கர்ஜி

## தனிப்பட்ட வாழ்க்கை

இவரது மனைவி மீனாட்சி முகர்ஜி, இவர் இவருடைய முன்னாள் மாணவி. இவர் ஒருஇலக்கிய அறிஞர். இத்தம்பதியினருக்கு இரண்டு மகள்கள் இருந்னர். இறுதிநாட்களில்இவர்கள்தங்கள்நாட்களை ஹைதராபாத்தில்கழித்தனர்.
# தங்க மசூதி

**தங்க மசூதி** (سنهرى مسجد, Sunehri Masjid) என்பது பழைய தில்லியில்இருக்கும்ஒருமசூதி ஆகும்.அது செங்கோட்டையின் தென்மேற்கு மூலையில் நேதாஜி சுபாஷ் பூங்காஎதிர்புறம்அமைந்துள்ளது.
# தங்க மசூதி

## வரலாறு

இந்த மசூதியானது 1747 ஆம் ஆண்டிற்கும் 1751 ஆம் ஆண்டிற்கும் இடைப்பட்ட காலத்தில் குத்சியா பேகம் ஆணையின்படி பேரரசர் அகமது சா பகதூர் காலத்தில் வாழ்ந்த ஒரு புனித மனிதர் நவாப் பகதூர் சாவேத் கானுக்காக கட்டப்பட்டது. அகமது சா பகதூர் என்பவர் பேரரசர் அகமது சா பகதூரின் தாயார் ஆவார்.
# பாகிஸ்தான் இயக்கம்

, அங்கு இலாகூர் சட்டவரைவு நிறைவேற்றப்பட்டது.]]
**பாக்கித்தான் இயக்கம்** (*Pakistan Movement*) 20 ஆம் நூற்றாண்டின் முதல் பாதியில் ஒரு இனமத அரசியல் இயக்கமாக இருந்தது. இது பிரித்தானிய இந்தியாவில் முசுலிம்கள் பெரும்பான்மையாக உள்ள பகுதிகளில் இருந்து பாக்கித்தானை உருவாக்குவதை நோக்கமாகக் கொண்டது. அந்த நேரத்தில் பிரித்தானிய ஆட்சியின் கீழ் முசுலிம்களுக்கு தந்தீர்மானிப்பு உரிமைக்காக உணரப்பட்ட தேவையுடன் இது இணைக்கப்பட்டது. 23 மார்ச் 1940 அன்று அகில இந்திய முசுலீம் லீக்கால் இலாகூர் தீர்மானம் நிறைவேற்றப்பட்ட பிறகு, ஒரு வழக்கறிஞரும் அரசியல்வாதியுமான முகம்மது அலி ஜின்னா இந்த இயக்கத்தை வழிநடத்தினார் மற்றும் ஒரு மத அறிஞராக அசுரஃப் அலி தன்வி அதை ஆதரித்தார்.[1] தான்வியின் சீடர்களான சபீர் அகஹ்மது உசுமானி, ஜாபர் அஹ்மத் உஸ்மானி ஆகியோர் பாகித்தானின் உருவாக்கத்திற்கு மத ஆதரவில் முக்கியப் பங்கு வகித்தனர்.[2]  
**பாக்கித்தான் இயக்கம்** என்பது ஒரு மத அரசியல் இயக்கமாகும்.இந்த இயக்கம் 1940 ஆம் ஆண்டு பிரித்தானிய இந்தியப் பேரரசிலிருந்து இசுலாமியர்கள் அதிகமாக வாழும் பகுதியைத் தனி நாடாக்கியது.
# பாகிஸ்தான் இயக்கம்

## வரலாறு இயக்கம்

### பின்னணி

கூட்டம் பேரரசர் ஷா ஆலம் II, 1765.]]
குழந்தைகள்கார்னிவால்சிடம்சரணடைந்தனர்.]]
# ஐரோப்பிய ஒலிம்பிக் குழுக்கள்

**ஐரோப்பிய ஒலிம்பிக் குழு என்பது**இத்தாலிநாட்டின் உரோம் நகரில் இயங்கி வரும் அமைப்பு ஆகும். அந்த அமைப்பில் ஐரோப்பா கண்டத்தைச் சார்ந்த50 நாடுகளின்தேசிய ஒலிம்பிக் குழுக்கள்இடம் பெற்றுள்ளன.
# ஐரோப்பிய ஒலிம்பிக் குழுக்கள்

## உறுப்பு நாடுகள்

பின்வரும் அட்டவணையில்,பல்வேறு ஐரோப்பிய நாடுகளின் தேசிய ஒலிம்பிக் குழுக்களின் (என்ஓசி) பெயர்கள் தொடங்கப்பட்ட ஆண்டு மற்றும் பன்னாட்டு ஒலிம்பிக் குழு(ஐஓசி) ( International Olympic Committee) அந்தந்த குழுக்களை ஏற்ற ஆண்டு ஆகியவை விவரமாக பட்டியலிடப்பட்டுள்ளன.
| ALB | Olympic Committee of Albania | 1958/1959 |  |
| --- | --- | --- | --- |
| AND | Andorran Olympic Committee | 1971/1975 |  |
| ARM | Armenian Olympic Committee | 1990/1993 |  |
| AUT | Austrian Olympic Committee | 1908/1912 |  |
| AZE | National Olympic Committee of the Azerbaijani Republic | 1992/1993 |  |
| BLR | Belarus Olympic Committee | 1991/1993 |  |
| BEL | Belgian Olympic and Interfederal Committee | 1906 |  |
| BIH | Olympic Committee of Bosnia and Herzegovina | 1992/1993 |  |
| BUL | Bulgarian Olympic Committee | 1923/1924 |  |
| CRO | Croatian Olympic Committee | 1991/1993 |  |
| CYP | Cyprus Olympic Committee | 1974/1978 |  |
| CZE | Czech Olympic Committee | 1899/1993 |  |
| DEN | National Olympic Committee and Sports Confederation of Denmark | 1905 |  |
| EST | Estonian Olympic Committee | 1923/1991 |  |
| FIN | Finnish Olympic Committee | 1907 |  |
| FRA | French Olympic Committee | 1894 |  |
| GEO | Georgian National Olympic Committee | 1989/1993 |  |
| GER | Deutscher Olympischer Sportbund | 1895 |  |
| GBR | British Olympic Association | 1905 |  |
| GRE | Hellenic Olympic Committee | 1894/1895 |  |
| HUN | Hungarian Olympic Committee | 1895 |  |
| ISL | National Olympic and Sports Association of Iceland | 1921/1935 |  |
| IRL | Olympic Council of Ireland | 1922 |  |
| ISR | Olympic Committee of Israel | 1933/1952 |  |
| ITA | Italian National Olympic Committee | 1908/1915 |  |
| KOS | Olympic Committee of Kosovo | 1992/2014 |  |
| LAT | Latvian Olympic Committee | 1922/1991 |  |
| LIE | Liechtenstein Olympic Committee | 1935 |  |
| LTU | National Olympic Committee of Lithuania | 1924/1991 |  |
| LUX | Luxembourgish Olympic and Sporting Committee | 1912 |  |
| MLT | Malta Olympic Committee | 1928/1936 |  |
| MKD | Olympic Committee of the Former Yugoslav Republic of Macedonia | 1992/1993 |  |
| MDA | National Olympic Committee of the Republic of Moldova | 1991/1993 |  |
| MON | Comité Olympique Monégasque | 1907/1953 |  |
| MNE | Montenegrin Olympic Committee | 2006/2007 |  |
| NED | Nederlands Olympisch Comité * Nederlandse Sport Federatie | 1912 |  |
| NOR | Norwegian Olympic and Paralympic Committee and Confederation of Sports | 1900 |  |
| POL | Polish Olympic Committee | 1918/1919 |  |
| POR | Olympic Committee of Portugal | 1909 |  |
| ROU | Romanian Olympic and Sports Committee | 1914 |  |
| RUS | Russian Olympic Committee | 1989/1993 |  |
| SMR | Comitato Olimpico Nazionale Sammarinese | 1959 |  |
| SRB | Olympic Committee of Serbia | 1911/1912 |  |
| SVK | Slovak Olympic Committee | 1992/1993 |  |
| SLO | Slovenian Olympic Committee | 1991/1993 |  |
| ESP | Spanish Olympic Committee | 1912 |  |
| SWE | Swedish Olympic Committee | 1913 |  |
| SUI | Swiss Olympic Association | 1912 |  |
| TUR | Turkish Olympic Committee | 1908/1911 |  |
| UKR | National Olympic Committee of Ukraine | 1990/1993 | } |
# ஐரோப்பிய ஒலிம்பிக் குழுக்கள்

## உறுப்பு நாடுகள்

### முன்னாள் உறுப்பினர்கள்

| URS | Soviet Olympic Committee | 1951 | 1992 | } |
| --- | --- | --- | --- | --- |
# ஐரோப்பிய ஒலிம்பிக் குழுக்கள்

## நிகழ்வுகள்

- ஐரோப்பிய விளையாட்டுகள்
- ஐரோப்பிய இளைஞர் ஒலிம்பிக் விழா (EYOF)
- ஐரோப்பிய சிறு நாடுகளின் விளையாட்டுகள்
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

அரியலூர் மாவட்ட ஆசிரியர் கல்வி மற்றும் பயிற்சி நிறுவனம், இந்தியா தமிழ்நாட்டின் அரியலூர் மாவட்டம் கீழப்பழூவூரில் அமைந்துள்ள அரசு ஆசிரியர் பயிற்சி நிறுவனமாகும். தேசிய கல்விக்கொள்கையின் வழிகாட்டல்களின் படி (NPE), மத்திய அரசின் நிதியுதவியுடன் கல்வித்துறையில், ஆசிரிய கல்வியின் மறுசீரமைப்பிற்காக இந்தியாவின் அனைத்து மாநிலங்களில் உள்ள மாவட்டங்களில், மாவட்ட ஆசிரியர் கல்வி மற்றும் பயிற்சி நிறுவனங்கள் நிறுவப்பட்டது.அவ்வகையில் தமிழ்நாட்டில், அரியலூரில் 1999ஆம் ஆண்டு மாவட்ட ஆசிரியர் கல்வி மற்றும் பயிற்சி நிறுவனம் தொடங்கப்பட்டது. 17-07-2000 அன்று பேராசிரியர் க.அன்பழகன் (தமிழக கல்வி அமைச்சர்) அவர்களால் தொடங்கப்பட்டது.
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## அமைப்பு

அரியலூரின் பேருந்து நிலையத்தில் இருந்து சுமார் 8 கி.மீ துாரத்தில் கீழப்பழூவூர் செல்லும் சாலையில் அமைந்துள்ளது. நிறுவனத்தின் அருகாமையில் அரசு பல்தொழில் நுட்ப கல்லூரியும், அரசு வட்டாரப் போக்குவரத்து அலுவலகம் அமைந்துள்ளது.
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## ஏழு கிளைகள்

1. பணிமுன் பயிற்சி
1. பணியிடைப் பயிற்சி
1. பணிஅனுபவக் கல்வி
1. மாவட்ட வள அலகு
1. திட்டமிடலும் மேலாண்மையும்
1. கலைத்திட்டம் பாடப்பொருள் உருவாக்கம் மதிப்பிடுதல்
1. கல்வி நுட்பவியல்